Additional Content
Sorodni izrazi, povezani s personaliziranim učenjem
Nekaj vrst učenja in poučevanja, ki se pogosto omenjajo v zvezi s personaliziranim učenjem:
Kombinirano učenje
je kohezivna mešanica poučevanja v živo in spletnega učenja. Učitelj lahko sam pripravi vsebino za spletno učenje ali za to uporabi ponudnika vsebine, kot je npr. Khan Academy. Kombinirano učenje pogosto vključuje nek sistem za upravljanje učenja, kot je npr. Moodle ali Google Classroom, ki združujeta oba elementa dela in pomagata spremljati napredek učencev1.
Učenje na podlagi kompetenc
Vsebine in veščine lahko opišemo kot kompetence, ki jih mora učenec pridobiti. Ko učenec pri kompetenčnem pristopu k učenju izkaže, da obvlada določeno kompetenco, lahko preide na naslednjo. Pri morebitnih težavah se učencem ponudi pomoč1, 2.
Takšen pristop je alternativa tradicionalnemu okolju, kjer napredek temelji na starosti učenca in času, ki ga preživi v učilnici (v šoli).
Diferencirani pouk
“Diferencirati pouk pomeni prepoznati različne stopnje predznanja, motiviranosti, jezikovne rabe, preferenc in interesov učencev ter se odzvati na ustrezen način3.” Od personaliziranega učenja se diferencirani pouk razlikuje po tem, da ga ne vodijo učenci in da je učni cilj skupen za vse učence – spremeni se le način poučevanja.
Na primer, za učenje novih besed nekateri učenci uporabljajo časopisne članke s temi besedami, drugi morda pesmi ali poezijo itd.
Obrnjeno učenje
Pri obrnjeni učilnici se obrne delo v razredu in domače naloge. Učenci se učijo doma s pomočjo spletnih tečajev ali predavanj. Učitelj vodi praktični del ali projekte v razredu2.
Individualizirano učenje
Vse je odvisno od tempa, s katerim se učenec uči4. Če ima težave, se lahko odloči, da porabi več časa za utrjevanje (vajo) naučenega. Samozavestni učenci lahko nadaljujejo z raziskovanjem drugih vsebin in tako preprečijo, da bi jim postalo dolgčas.
Problemsko in projektno učenje
Učenci se učijo tako, da rešujejo problem ali izvajajo projekt, ki je lahko individualiziran ali ne, medtem ko jim učitelji to zgolj omogočajo, oz. jih pri tem usmerjajo (vodijo). Morda si boste želeli ogledati tudi različne sisteme personaliziranega učenja.
1 Groff, J., Personalized Learning: The State of the Field & Future Directions, Center for Curriculum Redesign, 2017.
2 Holmes, W., Anastopoulou S., Schaumburg, H & Mavrikis, M., Technology-enhanced personalised learning: untangling the evidence, Stuttgart: Robert Bosch Stiftung, 2018.
3 Hall, T., Vue, G., Strangman, N., & Meyer, A., Differentiated instruction and implications for UDL implementation, Wakefield, MA: National Center on Accessing the General Curriculum, 2003.
4 Michell, M., Personalized, Individualized, and Differentiated Learning: A Simple Math Equation, 2016.